Diari Oficial de la Generalitat Valenciana


Sumari del DOGV 3412, del 14-01-1999 (1998/11397)

Informació pública de la modificació de les normes del Pla General d'Ordenació Urbana de Sagunt referent a polígons industrials (zones ZI-1). Expedient 44/1998.
----------------------------------------------------------------------------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11364


Organisme emissor
:   Ajuntament de Sagunt

Tipus de document
:   Anunci

Informació pública de la modificació de les normes del Pla General d'Ordenació Urbana de Sagunt referent a polígons industrials (zones ZI-1). Expedient 44/1998. [1998/M11127]
  
El Ple de l'Ajuntament, en sessió extraordinària celebrada el dia 10 de novembre de 1998, va adoptar, entre altres, el següent acord:
  
Informació pública de la modificació de les normes del Pla General d'Ordenació Urbana de Sagunt referent a polígons industrials (zones ZI-1). Expedient 44/1998.
  
Vist l'informe del cap de la Secció d'Urbanisme de data 4 de novembre de 1998, que diu:
  
«Vist que en aquests moments ens trobem en un període dinàmic de desenvolupament econòmic, al qual no és alié cap dels seus components com el desenvolupament urbanístic, la societat exigeix cada vegada més, una ràpida resposta a la posada al dia de les empreses en tots els seus aspectes, productius i organitzatius. Les noves tecnologies faciliten aquests canvis però, al seu torn, creen dinàmiques que cal complir per tal d'estar al dia i poder respondre a la competència a què se sotmet.
  
Vist que a tot això no és alié el tràmit del desenvolupament urbanístic i la seua gestió. Una prova d'això és que la Llei Reguladora de l'Activitat Urbanística, que estableix entre altres mecanismes, el del desenvolupament dels PAI, els quals poden recollir modificacions dels plans, a efectes d'adaptar-los a la necessitat del moment.
  
Vist que en relació amb les zones industrials, corresponents a les Z1-T1, que inclouen polígons com el d'Ingruinsa, Sepes o la Vallesa, on s'ha observat que algunes determinacions d'aquests, com poden ser les línies d'edificació, respecte a zones confrontants amb dotacions públiques i altres paràmetres, són molt determinants i restrictius, així es desprén de les normes del Pla General i les taules de vigència d'aquest per a aquest tipus de sòl, i les que recull el polígon Sepes per al paràmetre definit, que és molt més flexible que les del Pla General, malgrat que aquell ha tingut una redacció anterior a aquest.
  
Vist que el Pla General d'Ordenació Urbana en l'article 10 qualifica detalladament els usos industrials, regulant la seua ubicació segons les seues característiques en indústria urbana, quan es compatibilitza amb la residència, i indústria incompatible quan s'ha de situar en llocs específics segregats.
  
Dins d'aquest últim apartat, la norma distingeix tres categories, segons les indústries puguen adossar-se (categoria 0), o romandre aïllades (categories 1 i 2).
  
Aquest últim cas es reserva al cas de macroparcel·les que contenen complexos industrials.
  
El cas típic quan es tracta d'una agrupació d'indústries en els anomenats vulgarment polígons o parcs industrials és el que la norma zonifica com a ZI-1 en l'article 152:
  
Zona Ús específic Nivell tolerància indústria
  
ZI-0 Cat. 6 H-0 (excepcionalment T-1)
  
ZI-1 Cat. 1 T, 0, T-1
  
ZI-2 Cat. 8 N-1, T-1 (T-2 segons ubicació)
  
Dins d'aquesta qualificació es troben el polígon Sepes, el parc Ingruinsa i la zona de la Vallesa.
  
Els seus paràmetres edificatius d'ocupació, distàncies i altures no segueixen un patró únic per tractar-se de plans específics amb redactors distints.
  
Es proposa una modificació d'ordenances dins del marc de les Normes Urbanístiques del PGOU que permeta la uniformitat d'aquests paràmetres bàsics, dins de la zonificació ZI-1, actuant subsidiàriament les ordenances reguladores corresponents per a la resta de supòsits.
  
Es tracta d'incorporar a les Normes Urbanístiques del PGOU un quadre general que unifique els paràmetres que defineixen la construcció:
  
- Distància a espai públic en la façana principal o representativa.
  
- Distància a altres espais públics o façanes quan la parcel·la en té dues o més.
  
- Distància a límits o espais privats.
  
- Altura de cornisa o de l'últim sostre o base estructural.
  
- Nombre de plantes o altura màxima entre plantes.
  
- Ocupació de parcel·la per elements constructius tancats.
  
Per a la qual cosa s'exposa a continuació un quadre resum dels paràmetres avui vigents:
  
 Vallesa Parc Industrial Sepes
  
Distància a >5.000 m2.-10m. 10m. >7.000 m2.-10m.
  
espai públic <5.000 m2.-5 m. <7.000 m2.-5 m.
  
Distància a 3 m. >4.000 m2.-5 m. lateral-3 m.
  
límits <4.000 m2-3 m. fons-5 m.
  
N.º plantes III III i II III bloc
  
 representatiu
  
Ocupació III plantes-50 % gr. 1 i 2-50 % 20 % bloq. repr.
  
 I o II-100 % resta usos-60 % 10 % aparcs.
  
Altura cornisa 15 m. - -
  
Se sotmet a la consideració de la Comissió Informativa d'Urbanisme la següent proposta de modificació de les normes del PGOU de Sagunt, pel que fa als polígons industrials (zones ZI-1), expedient 44/1998.
  
La dita proposta és la mateixa que es va sotmetre a la consideració del Ple d'aquesta corporació municipal, en data 14 d'octubre de 1998, i en el posterior, de data 29 d'octubre de 1998; en aquesta proposta es va procedir a refondre en un únic quadre la proposta originària, sotmesa a dictamen de la Comissió d'Urbanisme de data 5 d'octubre de 1998, junt amb con la esmena introduïda pel delegat d'Urbanisme en data 14 d'octubre de 1998, i que va ser també sotmesa a dictamen de la Comissió en data 21 d'octubre de 1998.
  
Com que en les sessions plenàries esmentades es va procedir a deixar el dit expedient damunt la taula, i tenint en compte que existeix la intenció d'elevar la mateixa proposta a la pròxima sessió plenària, se sotmet a dictamen de la Comissió la següent proposta, tenint en compte que es procedeix d'una banda a refondre el quadre (ja es va presentar així a la sessió plenària de data 29 d'octubre de 1998) i d'una altra banda, a aclarir l'abast d'un dels epígrafs de la modificació, el referent a l'ocupació, que per la seua redacció plantejava nous dubtes i qüestions que es pretén deixar resolts.
  
Es pretén unificar els paràmetres d'edificació reguladors de les zones AI.1, introduint-los en la Secció Tercera que estableix les seues normes urbanístiques particulars.
  
En concret es proposa modificar la redacció de l'article 155, afegint en el seu contingut el següent:
  
L'edificació complirà les següents magnituds màximes:
  
Distància a façana principal: no té cap modificació i es mantenen les que estaven vigents.
  
Distància a altres façanes: 5 metres.
  
Distància a límits: 3 metres.
  
Nombre de plantes: segons l'altura de cornisa.
  
Ocupació: es podrà materialitzar tot aquell aprofitament que respecte les distàncies als límits i façanes abans esmentats, sempre que no supose un increment de l'aprofitament lucratiu de les parcel·les respecte del que actualment defineix el planejament.
  
Altura de cornisa: màxim de 20 metres.
  
D'altra banda, també es proposa la modificació de la redacció de l'article 153 per a incloure el parc industrial Ingruinsa en la regulació d'edificació exposada.
  
La nova redacció quedarà així:
  
A. 153. Els terrenys de l'antiga capçalera de AHM passen a constituir el Parc Industrial de Sagunt. La seua ordenació específica es conté en l'Annex 2, la normativa del qual és d'aplicació subsidiària en allò que no contradiga a la regulació de la seua zonificació ZI-1/T.1. El grau màxim de qualificació d'activitat serà en qualsevol cas £ 3.
  
Atés que els articles 55 i 38 de la Llei Reguladora de l'Activitat Urbanística de la Generalitat Valenciana estableix el tràmit i procediment per a la modificació dels plans generals d'ordenació.
  
En relació amb l'article 38, punt 2, s'ha de dir que:
  
El present document haurà de ser sotmés a informació pública per un període mínim d'un mes, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant aquesta, el projecte diligenciat del pla haurà d'estar dipositat, per a la seua consulta pública, en l'Ajuntament.
  
També hauran de sol·licitar-se informes dels distints departaments i òrgans competents de les administracions exigits per la legislació reguladora de les seues respectives competències, excepte que ja s'hagueren aconseguit acords interadministratius previs, sent preceptiu l'informe de les conselleries competents en matèria d'Educació i Sanitat.
  
Dictamen dels municipis confrontants al que promoga el Pla General o, si el Pla és promogut per una administració no municipal, de tots els ajuntaments afectats, els quals no estan afectats.
  
Atés que l'article 35 de la LRAU estableix que «correspon als municipis elaborar, modificar o revisar els seus respectius plans generals ...».
  
D'acord amb tot el que s'ha exposat, es proposa:
  
L'aprovació de la modificació de les normes del PGOU, pel que fa als polígons industrials, en els termes següents:
  
Modificar la redacció de l'article 155, afegint en el seu contingut el següent:
  
L'edificació complirà les següents magnituds màximes:
  
Distància a façana principal: no té cap modificació i es mantenen les que estaven vigents.
  
Distància a altres façanes: 5 metres.
  
Distància a límits: 3 metres.
  
Nombre de plantes: segons l'altura de cornisa.
  
Ocupació: es podrà materialitzar tot aquell aprofitament que respecte les distàncies als límits i façanes abans esmentats, sempre que no supose un increment de l'aprofitament lucratiu de les parcel·les respecte del que actualment defineix el planejament.
  
Altura de cornisa: màxim de 20 metres.
  
Modificació de la redacció de l'article 153 per a incloure el parc industrial Ingruinsa en la regulació d'edificació exposada.
  
La nova redacció quedaria així:
  
A. 153. Els terrenys de l'antiga capçalera de AHM passen a constituir el Parc Industrial de Sagunt. La seua ordenació específica es conté en l'Annex 2, la normativa del qual és d'aplicació subsidiària en allò que no contradiga a la regulació de la seua zonificació ZI-1/T.1. El grau màxim de qualificació d'activitat serà en qualsevol cas £ 3.
  
En el debat, el senyor Castelló presenta una esmena in voce corregint l'errada existent, ja que la modificació afecta els articles 152 i 168 de les Normes del PGOU.
  
Aquesta esmena, sotmesa a votació, és aprovada per 20 vots a favor de PP, CIPS, Grup Mixt, UPV i PSOE, i 4 abstencions d'EU-Els Verds.
  
A la vista de tot el que s'ha exposat, incorporada l'esmena aprovada, amb el dictamen favorable de la Comissió d'Urbanisme, Inversions i Manteniment, el Ple de l'Ajuntament, per 20 vots a favor de PP, CIPS, Grup Mixt, UPV i PSOE i 4 vots en contra d'EU-Els Verds, acorda:
  
Primer
  
Sotmetre la modificació de les normes del Pla General d'Ordenació Urbana de Sagunt referents a polígons industrials (Zones ZI.1) a informació pública durant el termini d'un mes, mitjançant un anunci en el Diari Oficial de la Generalitat Valenciana i en un diari no oficial d'àmplia difusió a la localitat.
  
Segon
  
Sol·licitar simultàniament informes a les conselleries corresponents en matèria de Sanitat i Educació.
  
Cosa que es publica per a general coneixement i efectes, a reserva dels termes que resulten de l'aprovació de l'acta corresponent; s'avisa que contra el present acord, que posa fi a la via administrativa, podrà interposar recurs contenciós administratiu davant la sala d'aquest ordre jurisdiccional del Tribunal Superior de Justícia de la Comunitat Valenciana, en el termini de dos mesos comptats des del dia següent a la publicació del present acord, sense perjudici que puga interposar qualsevol altre que estime procedent.
  
Amb caràcter previ a la interposició del recurs contenciós administratiu, haurà de realitzar la comunicació a l'òrgan administratiu autor de l'acte, segons disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.